
PROIECT

                                                                DECIZIE nr. 4/16
                                                              din 30 iulie 2026 

Cu privire la executarea lucrărilor de defrișare și curățare a arborilor 
în zona de protecție a drumului public din satul Olănești, 
proprietate publică a raionului Ștefan Vodă  

    Aferent Demersului Primăriei satului Olănești nr. 42 din 02.04.2026 precum și în temeiul Deciziei Consiliului raional Ștefan Vodă nr. 6/27 din 16 decembrie 2025 „Cu privire la executarea lucrărilor de defrișare și curățare a arborilor în zona de protecție a drumurilor publice proprietate publică a raionului Ștefan Vodă”;
      în conformitate cu art. 26 alin. (7) lit. c) din Legea Regnului Vegetal nr.239 din 08.11.2007, art. 4 alin. (1) lit. a) din Legea nr. 435/2006 privind descentralizarea administrativă, Legea nr. 591 din 23.09.1999 cu privire la spaţiile verzi ale localităţilor urbane şi rurale, pct. 22 lit. b) și pct. 24 din Regulamentul cu privire la autorizarea tăierilor în fondul forestier și vegetația forestieră din afara fondului forestier aprobat prin Hotărârea Guvernului nr. 27 din 19.01.2004 Hotărârea Guvernului nr. 1468 din 30.12.2016 privind aprobarea listelor drumurilor publice naționale și locale din Republica Moldova;
       în baza art. 43 alin. (1) lit. g) și lit. t), art. 46 din Legea nr. 436-XVI din 28 decembrie 2006 privind administraţia publică locală, Consiliul raional Ștefan Vodă DECIDE:

       1. Se aprobă executarea lucrărilor de defrișare și curățare a arborilor în zona de protecție a drumurilor publice proprietate publică a raionului Ștefan Vodă, din satul Olănești, în conformitate cu Actul de examinare fitosanitară și actul permisiv emis de autoritățile competente.
       2. Lucrările de defrișare și curățare vor fi executate din contul Primăriei satului Olănești, cu respectarea prevederilor legislației în vigoare, a normelor de protecție a mediului și a securității circulației rutiere.
       3. Primăria satului Olănești va asigura evidența masei lemnoase rezultate în urma lucrărilor, conform prevederilor legale în vigoare iar masa lemnoasă obținută va fi distribuită de către Primăria satului Olănești persoanelor în etate cu venituri mici, în baza criteriilor stabilite de autoritatea publică locală.
       4. Se desemnează Iurie Afanasiev ca persoană responsabilă din cadrul Consiliului raional Ștefan Vodă pentru coordonarea acțiunilor și acordarea suportului metodologic în procesul executării lucrărilor.
       5. Controlul executării prezentei decizii se pune în sarcina domnului Vasile Maxim, vicepreședintele raionului.
       6. Prezenta decizie poate fi contestată cu cerere prealabilă la autoritatea emitentă cu sediul în or. Ștefan Vodă, str. Libertății nr. 1, în termen de 30 zile de la data comunicării, potrivit prevederilor Codului administrativ al Republicii Moldova nr. 116/2018.
       7. Prezenta decizie se publică în Registrul de stat al actelor locale, pe pagina web a Consiliului raional Ștefan Vodă www.stefan-voda.md și se comunică entităților / persoanelor relevante.


Preşedintele şedinţei                                                                                                              
Contrasemnează: 
Secretarul Consiliului raional                                                            Lia BANARI

